**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Sedme redovne sjednice Narodne skupštine Republike Srpske,**

**održane 22, 23, 24, 29, 30. i 31. oktobra 2019. godine**

Sedma redovna sjednica Narodne skupštine Republike Srpske održana je 22, 23, 24, 29, 30. i 31. oktobra 2019. godine u Banjoj Luci.

Predsjednik Narodne skupštine Republike Srpske Nedeljko Čubrilović (u daljnjem tekstu: predsjednik) otvorio je Sedmu redovnu sjednicu i konstatovao da postoji kvorum, te da su odsustvo sa sjednice najavili narodni poslanici: Milan Radović, Aleksandar Glavaš, Perica Bundalo, Igor Crnadak, Tomica Stojanović, Darko Mitrić i Darko Babalj.

Na početku sjednice predsjednik je obavijestio prisutne da će se raditi u poslovnički predviđenom radnom vremenu, a *dan za glasanje* će biti po okončanju rasprave o razmatranim tačkama dnevnog reda.

Prije prelaska na raspravu o Prijedlogu dnevnog reda Sedme redovne sjednice Narodne skupštine Republike Srpske, predsjednik je otvorio raspravu o **Zapisniku sa Šeste posebne sjednice Narodne skupštine Republike Srpske, održane 18. septembra 2019. godine.**

Za raspravu nije bilo prijavljenih narodnih poslanika, te se prešlo na izjašnjavanje o Zapisniku.

***Zapisnik sa Šeste posebne sjednice Narodne skupštine Republike Srpske je usvojen sa 64 glasa ''za'', nijednim ''protiv'' i nijednim ''uzdržanim''.***

Prešlo se na utvrđivanje Prijedloga dnevnog reda Sedme redovne sjednice Narodne skupštine Republike Srpske.

Na Kolegijumu Narodne skupštine Republike Srpske konstatovano je da je u skladu sa članom 128. Poslovnika Narodne skupštine Republike Srpske Zakonodavni odbor skinuo sa predloženog dnevnog reda sljedeće tačke:

* Tačka 10: Nacrt Zakona o zaštiti uzbunjivača – prijedlog narodnog poslanika Draška Stanivukovića i
* Tačka 14: Nacrt zakona o izmjenama i dopunama Zakona o registru zaposlenih kod korisnika budžetskih sredstava Republike Srpske – prijedlog narodnih poslanika Jelene Trivić, Draška Stanivukovića i Nebojše Vukanovića.

Kolegijum je odobrio zahtjev Kluba poslanika SNDS da se tačke od 23. do 27. predloženog dnevnog reda spoje u jednu tačku 23. pod a), b), v), g) i d) jer se radi o izvještajima Glavne službe za reviziju javnog sektora Republike Srpske o sprovednoj reviziji navedenih institucija.

Drugih prijedloga za izmjenu ili dopunu dnevnog reda nije bilo, te je predsjednik otvorio raspravu o predloženom dnevnom redu.

U poslaničkoj raspravi učestvovali su narodni poslanici: Nebojša Vukanović, Draško Stanivuković i Dušica Šolaja.

Narodna skupština Republike Srpske je pristupila izjašnjenju o prijedlogu Kluba poslanika SNSD.

***Prijedlog Kluba poslanika SNSD je usvojen sa 46 glasova ''za'', 14 “protiv'' i nijednim ''uzdržanim''.***

Narodna skupština Republike Srpske je usvojila konačan prijedlog

**DNEVNOG REDA**

1. Poslanička pitanja i odgovori – ''Aktuelni čas'';
2. Prijedlog rebalansa budžeta Republike Srpske za 2019. godinu - po hitnom postupku;
3. Prijedlog zakona o izmjenama Zakona o izvršenju budžeta Republike Srpske za 2019. godinu - po hitnom postupku;
4. Prijedlog zakona o zaštiti od požara;
5. Prijedlog zakona o izmjenama i dopunama Zakona o zdravstvenom osiguranju;
6. Prijedlog zakona o izmjenama i dopunama Zakona o socijalnoj zaštiti;
7. Prijedlog zakona o izmjenama i dopunama Zakona o posredovanju u zapošljavanju i pravima za vrijeme nezaposlenosti;
8. Prijedlog zakona o izmjenama i dopunama Zakona o investicionim fondovima;
9. Prijedlog zakona o izmjenama i dopunama Zakona o nusproizvodima životinjskog porijekla;
10. Nacrt zakona o zaštiti mentalnog zdravlja;
11. Nacrt zakona o liječenju neplodnosti postupcima biomedicinski potpomognute oplodnje;
12. Nacrt zakona o izmjenama i dopunama Zakona o dječijoj zaštiti;
13. Nacrt zakona o izmjenama i dopunama Zakona o dobrovoljnim penzijskim fondovima i penzijskim planovima;
14. Prijedlog strategije infrastrukture kvaliteta proizvoda i usluga u Republici Srpskoj za period 2019-2023. godine;
15. Prijedlog strategije za unapređenje seksualnog i reproduktivnog zdravlja u Republici Srpskoj (2019–2029. godine);
16. Prijedlog strategije za unapređenje i razvoj volontiranja u Republici Srpskoj (2019–2023.);
17. Nacrt strategije razvoja mentalnog zdravlja u Republici Srpskoj za period 2019-2029. godine;
18. Nacrt strategije za unapređivanje i zaštitu prava pripadnika nacionalnih manjina u Republici Srpskoj za period 2020–2024. godina;
19. Konsolidovani izvještaj o izvršenju Budžeta Republike Srpske za period 1. 1–30. 6. 2019. godine;
20. Izvještaj o analizi i planu aktivnosti po pitanju traženja nestalih, istraživanju i procesuiranju ratnih zločina;
21. *a)* Izvještaj Glavne službe za reviziju javnog sektora Republike Srpske o provedenoj finansijskoj reviziji Ministarstva trgovine i turizma Republike Srpske za period 1. 1–31. 12. 2018. godine; *b)* Izvještaj Glavne službe za reviziju javnog sektora Republike Srpske o provedenoj finansijskoj reviziji Fonda zdravstvenog osiguranja Republike Srpske za period 1. 1–31. 12. 2018. godine; v) Izvještaj Glavne službe za reviziju javnog sektora Republike Srpske o provedenoj finansijskoj reviziji Javne ustanove „Vode Srpske“ Bijeljina za period 1. 1 – 31. 12. 2018. godine; g) Izvještaj Glavne službe za reviziju javnog sektora Republike Srpske o provedenoj finansijskoj reviziji Ministarstva rada i boračko – invalidske zaštite Republike Srpske za period 1. 1 – 31. 12. 2018. godine; d) Izvještaj Glavne službe za reviziju javnog sektora Republike Srpske o provedenoj finansijskoj reviziji JU Studentski centar „Nikola Tesla“ Banja Luka za period 1. 1 – 31. 12. 2018. godine;
22. Godišnji izvještaj Visokog sudskog i tužilačkog savjeta Bosne i Hercegovine za 2018. godinu;
23. Izbor i imenovanja.

***sa 46 glasova ''za'', 13 “protiv'' i jednim ''suzdržanim''.***

Nakon toga se prešlo na razmatranje tačaka.

**Ad – 1: Poslanička pitanja i odgovori – ''Aktuelni čas''**

Svoje učešće u okviru ove tačke dnevnog reda uzeli su: Srđan Mazalica, Maksim Skoko, Davor Šešić, Ljubiša Krunić, Draško Stanivuković, Gordana Vidović, Milan Petković, Spomenka Stevanović, Kostadin Vasić, Milan Švraka, Miladin Stanić, Milan Tubin, Nebojša Vukanović, Nataša Kulašinac, Nedeljko Glamočak, Nataša Stevanović, Aleksandar Fulurija, Dušica Šolaja, Zoran Vidić, Đorđe Popović, Andrea Dorić, Mirko Sovilj, Željko Babić, Mladen Popović, Begija Smajić, Dane Malešević, Igor Žunić, Dragoslav Kabić, Sonja Karadžić Jovičević, Radovan Vuković i Miroslav Vujičić.

**Ad – 2:** **Prijedlog rebalansa budžeta Republike Srpske za 2019. godinu - po hitnom postupku**

U ime predlagača uvodno izlaganje podnijela je Zora Vidović, ministar finansija.

Odbor za privredu, Odbor za obrazovanje, nauku, kulturu i informisanje, Odbor za zaštitu prava izbjeglica, raseljenih lica i povratnika, Odbor za boračko-invalidsku zaštitu, Odbor za trgovinu i turizam, Administrativna komisija i Odbor za finansije i budžet su razmatrali Prijedlog rebalansa budžeta i podnijeli Narodnoj skupštini izvještaje u kojima konstatuju da su zauzeli stavove da se isti razmatra na Sedmoj redovnoj sjednici.

U poslaničkoj raspravi učestvovali su: Nebojša Vukanović, Draško Stanivuković, Milan Švraka, Davor Šešić, Zoran Vidić, Gordana Vidović, Željka Stojičić i Nedeljko Glamočak.

Zaključena je rasprava.

Završnu riječ po ovoj tački dnevnog reda dala je Zora Vidović, ministar finansija.

*U* ***danu za glasanje,*** 24. oktobra 2019. godine, Narodna skupština Republike Srpske je pristupila izjašnjenju u vezi sa Odlukom o usvajanju rebalansa budžeta Republike Srpske za 2019. godinu.

***Odluka o usvajanju rebalansa budžeta Republike Srpske za 2019. godinu je usvojena sa 49 glasova ''za'', 18 ''protiv'' i nijednim ''uzdržanim''.***

**Ad – 3:** **Prijedlog zakona o izmjenama Zakona o izvršenju budžeta Republike Srpske za 2019. godinu – po hitnom postupku**

U ime predlagača uvodno izlaganje podnijela je Zora Vidović, ministar finansija.

Zakonodavni odbor, Odobr za praćenje stanja u oblasti penzijsko-invalidskog osiguranja, Odbor za trtovinu i turizam i Odbor za finansije i budžet su razmatrali navedeni zakon i podnijeli Narodnoj skupštini izvještaje u kojima konstatuju da su zauzeli stavove da se isti razmatra na Sedmoj redovnoj sjednici.

Po ovoj tački dnevnog reda nije bilo prijavljenih za raspravu, te stoga nije bilo potrebe ni za završnom rječju.

*U* ***danu za glasanje***,24. oktobra 2019. godine, Narodna skupština Republike Srpske je pristupila izjašnjenju o Prijedlogu zakona.

***Zakon o izmjenama Zakona o izvršenju budžeta Republike Srpske za 2019. godinu je usvojen sa 49 glasova ''za'', 19 ''protiv'' i nijednim ''uzdržanim''.***

**Ad – 4:** **Prijedlog zakona o zaštiti od požara**

U ime predlagača uvodno izlaganje podnio je Srđan Obradović, predstavnik Ministarstva unutrašnjih poslova.

Zakonodavni odbor, Odbor za evropske integracije i regionalnu saradnju i Odbor za zaštitu životne sredine su razmatrali navedeni zakon i podnijeli Narodnoj skupštini izvještaje u kojima konstatuju da su zauzeli stavove da se isti razmatra na Sedmoj redovnoj sjednici, a Odbor za bezbjednost je na osnovu Zaključka Narodne skupštine Republike Srpske organizovao i sproveo 15. maja 2019. godine stručnu raspravu, te Izvještaj sa mišljenjima i prijedlozima sa iste usvojio na sjednici održanoj 10. juna 2019. godine.

U poslaničkoj raspravi učestvovali su: Milan Tubin, Nebojša Vukanović, Ljubiša Krunić, Igor Žunić, Zoran Vidić i Mirko Sovilj.

Klub poslanika SNSD je predložio amandman.

Klub poslanika DNS je predložio dva amandmana.

Zaključena je rasprava.

Završnu riječ po ovoj tački dnevnog reda dao je Srđan Obradović, predstavnik Ministarstva unutrašnjih poslova.

*U* ***danu za glasanje***,24. oktobra 2019. godine, Narodna skupština Republike Srpske je pristupila izjašnjenju o podnesenim amandmanima i Prijedlogu zakona.

Po prijedlogu amandmana Kluba poslanika SNSD, ispred Vlade kao predlagača, izjasnio se Srđan Obradović, predstavnik ministarstva unutrašnjih poslova:

* amandman 1 –prihvaćen.

Po prijedlogu amandmana Kluba poslanika DNS, ispred Vlade kao predlagača, izjasnio se Srđan Obradović, predstavnik ministarstva unutrašnjih poslova:

* amandman 1 – nije prihvaćen i
* amandman 2 – nije prihvaćen.

Nakon neprihvatanja amandmana od strane predlagača Prijedloga zakona, Klub poslanika DNS nije tražio izjašnjenje o amandmanima.

Prešlo se na izjašnjenje o Prijedlogu zakona.

***Zakon o zaštiti od požara je usvojen sa 43 glasa ''za'', 11 ''protiv'' i 14 ''uzdržanih''.***

**Ad – 5:** **Prijedlog zakona o izmjenama i dopunama Zakona o zdravstvenom osiguranju**

U ime predlagača uvodno izlaganje podnio je Alen Šeranić, ministar zdravlja i socijalne zaštite.

Zakonodavni odbor i Odbor za zadravstvo, rad i socijalnu politiku su razmatrali Prijedlog zakona i podnijeli Narodnoj skupštini izvještaje u kojima konstatuju da su zauzeli stavove da se isti razmatra na Sedmoj redovnoj sjednici.

U poslaničkoj raspravi učestvovali su: Milan Petković, Milan Švraka, Zoran Vidić i Aleksandar Fulurija.

Zaključena je rasprava.

Završnu riječ po ovoj tački dnevnog reda dao je Alen Šeranić, ministar zdravlja i socijalne zaštite.

*U* ***danu za glasanje***, 24. oktobra 2019. godine, Narodna skupština Republike Srpske je pristupila izjašnjenju o Prijedlogu zakona.

***Zakon o izmjenama i dopunama Zakona o zdravstvenom osiguranju je usvojen sa 55 glasova ''za'', tri ''protiv'' i 11 ''uzdržanih''.***

**Ad – 6:** **Prijedlog zakona o izmjenama i dopunama Zakona o socijalnoj zaštiti**

U ime predlagača uvodno izlaganje podnio je Alen Šeranić, ministar zdravlja i socijalne zaštite.

Zakonodavni odbor, Odbor za zadravstvo, rad i socijalnu politiku, Odbor za praćenje stanja u oblasti penzijskog i invalidskog osiguranja i Odbor jednakih mogućnosti su razmatrali Prijedlog zakona i podnijeli Narodnoj skupštini izvještaj u kojem konstatuju da su zauzeli stav da se isti razmatra na Sedmoj redovnoj sjednici.

U poslaničkoj raspravi učestvovali su: Dušica Šolaja, Jelena Trivić, Draško Stanivuković, Gordana Vidović, Srđan Mazalica, Alen Šeranić, ministar ministar zdravlja i socijalne zaštite, Nebojša Vukanović, Begija Smajić, Andrea Dorić, Zoran Vidić i Ivanka Marković.

Klub poslanika SNSD je podnio amandman.

Klub poslanika PDP je podnio dva amandmana.

Klub poslanika SP je podnio amandman.

Zaključena je rasprava.

Završnu riječ po ovoj tački dnevnog reda dao je Alen Šeranić, ministar zdravlja i socijalne zaštite.

*U* ***danu za glasanje***, 24. oktobra 2019. godine, Narodna skupština Republike Srpske je pristupila izjašnjenju o podnesenim amandmanima i Prijedlogu zakona.

Po prijedlogu amandmana Kluba poslanika SNSD, ispred Vlade kao predlagača, izjasnio se Alen Šeranić, ministar zdravlja i socijalne zaštite:

* amandman 1 –prihvaćen.

Po prijedlogu amandmana Kluba poslanika PDP, ispred Vlade kao predlagača, izjasnio se Alen Šeranić, ministar zdravlja i socijalne zaštite:

* amandman 1 – nije prihvaćen i
* amandman 2 – nije prihvaćen.

Nakon neprihvatanja amandmana od strane predlagača Prijedloga zakona, Klub poslanika PDP je tražio izjašnjenje o amandmanima i Narodna skupština se izjasnila:

* **amandman 1** *sa**17 glasova ''za'', nijednim ''protiv'' i 49 ''uzdržanih''***nije prihvaćen** *i*
* **amandman 2** *sa 20 glasova ''za'', nijednim ''protiv'' i 44 ''uzdržanih''***nije prihvaćen**.

Po prijedlogu amandmana Kluba poslanika SP, ispred Vlade kao predlagača, izjasnio se Alen Šeranić, ministar zdravlja i socijalne zaštite:

* amandman 1 – nije prihvaćen.

Nakon neprihvatanja amandmana od strane predlagača Prijedloga zakona, Klub poslanika SP nije tražio izjašnjenje o amandmanu.

Prešlo se na izjašnjenje o Prijedlogu zakona.

***Zakon o izmjenama i dopunama Zakona o socijalnoj zaštiti je usvojen sa 53 glasa ''za'', pet ''protiv'' i 11 ''uzdržanih''.***

**Ad – 7: Prijedlog zakona o izmjenama i dopunama Zakona o posredovanju u zapošljavanju i pravima za vrijeme nezaposlenosti**

U ime predlagača uvodno izlaganje podnijela je Mira Vasić, predstavnik Ministarstva rada i boračko-invalidske zaštite.

Zakonodavni odbor, Odbor za privredu, Odbor za zdravstvo, rad i socijalnu politiku i Odbor za praćenje stanja u oblasti penzijskog i invalidskog osiguranja su razmatrali Prijedlog zakona i podnijeli Narodnoj skupštini izvještaje u kojima konstatuju da su zauzeli stav da se isti razmatra na Sedmoj redovnoj sjednici.

U poslaničkoj raspravi učestvovali su: Davor Šešić, Gordana Vidović, Nebojša Vukanović, Ivanka Marković, Aleksandar Fulurija, Zoran Vidić, Draško Stanivuković i Andrea Dorić.

Zaključena je rasprava.

Završnu riječ po ovoj tački dnevnog reda dala je Mira Vasić, predstavnik Ministarstva rada i boračko-invalidske zaštite.

*U* ***danu za glasanje***, 24. oktobra 2019. godine, Narodna skupština Republike Srpske je pristupila izjašnjenju o Prijedlogu zakona.

***Zakon o izmjenama i dopunama Zakona o posredovanju u zapošljavanju i pravima za vrijeme nezaposlenosti je usvojen sa 50 glasova ''za'', 11 ''protiv'' i osam ''uzdržanih''.***

**Ad – 8: Prijedlog zakona o izmjenama i dopunama Zakona o investicionim fondovima**

U ime predlagača uvodno izlaganje podnijela je Snježana Rudić, predstavnik Ministarstva finansija.

Zakonodavni odbor, Odbor za finansije i budžet, Odbor za privredu i Odbor za evropske integracije i regionalnu saradnju su razmatrali Prijedlog zakona i podnijeli Narodnoj skupštini izvještaje u kojima konstatuju da su zauzeli stavove da se isti razmatra na Sedmoj redovnoj sjednici.

U poslaničkoj raspravi učestvovali su Jelena Trivić i Nebojša Vukanović.

Zaključena je rasprava.

Završnu riječ po ovoj tački dnevnog reda dala je Snježana Rudić, predstavnik Ministarstva finansija.

*U* ***danu za glasanje***, 24. oktobra 2019. godine, Narodna skupština Republike Srpske je pristupila izjašnjenju o Prijedlogu zakona.

***Zakon o izmjenama i dopunama Zakona o investicionim fondovima je usvojen sa 50 glasova ''za'', nijednim ''protiv'' i 18 ''uzdržanih''.***

**Ad – 9: Prijedlog zakona o izmjenama i dopunama Zakona o nusproizvodima životinjskog porijekla**

U ime predlagača uvodno izlaganje podnio je Boris Pašalić, ministar poljoprivrede, šumarstva i vodoprivrede.

Zakonodavni odbor, Odbor za evropske integracije i regionalnu saradnju i Odbor za zaštitu životne sredine su razmatrali Prijedlog zakona i podnijeli Narodnoj skupštini izvještaje u kojima konstatuju da su zauzeli stavove da se isti razmatra na Sedmoj redovnoj sjednici.

U poslaničkoj raspravi učestvovali su Milan Švraka i Branko Butulija.

Zaključena je rasprava.

Završnu riječ po ovoj tački dnevnog reda dao je Boris Pašalić, ministar poljoprivrede, šumarstva i vodoprivrede

*U* ***danu za glasanje***, 24. oktobra 2019. godine, Narodna skupština Republike Srpske je pristupila izjašnjenju o Prijedlogu zakona.

***Zakon o izmjenama i dopunama Zakona o nusproizvodima životinjskog porijekla je usvojen sa 65 glasova ''za'', nijednim ''protiv'' i tri ''uzdržana''.***

**Ad – 10: Nacrt zakona o zaštiti mentalnog zdravlja**

U ime predlagača uvodno izlaganje podnio je Alen Šeranić, ministar zdravlja i socijalne zaštite.

Zakonodavni odbor je razmatrao Nacrt zakona i podnio Narodnoj skupštini izvještaj u kojem je zauzeo stav da se isti razmatra na Sedmoj redovnoj sjednici, uz Zaključak da se Nacrt zakona uputi u javnu raspravu koja će se sprovesti u roku od 60 dana.

Odbor za zdravstvo rad i socijalnu politiku je razmatrao Nacrt zakona i podnio Narodnoj skupštini izvještaj u kojem je zauzeo stav da se isti razmatra na Sedmoj redovnoj sjednici.

U poslaničkoj raspravi učestvovali su: Sonja Karadžić Jovičević, Milica Lovrić, Gordana Tešanović, Milan Švraka, Draško Stanivuković, Ljubiša Krunić, Begija Smajić, Ivanka Marković i Mirko Sovilj.

Zaključena je rasprava.

Završnu riječ po ovoj tački dnevnog reda dao je Alen Šeranić, ministar zdravlja i socijalne zaštite.

*U* ***danu za glasanje,*** 24. oktobra 2019. godine, Narodna skupština Republike Srpske je pristupila izjašnjenju o Nacrtu zakona.

***Nacrt zakona o zaštiti mentalnog zdravlja je usvojen sa 68 glasova ''za'', nijednim ''protiv'' i jednim ''uzdržanim''.***

Pristupilo se izjašnjavanju o ***Prijedlogu zaključka*** Zakonodavnog odbora da se Nacrt zakona uputi u javnu raspravu u trajanju od 60 dana i **isti je usvojen sa *68 glasova ''za'', nijednim ''protiv'' i nijednim ''uzdržanim''*.**

Prvi dio Sedme redovne sjednice je okončan, te se prešlo u ***dan za glasanje***.

U ***danu za glasanje***, 24. oktobra 2019. godine, odsutni su bili sljedeći narodni poslanici: Milan Radović, Aleksandar Glavaš, Dragoslav Kabić, Ilija Tamindžija, Risto Marić, Krsto Jandrić, Gordana Vidović, Perica Bundalo, Igor Crnadak, Dragan Galić, Darko Mitrić i Darko Babalj.

**Nastavak zasjedanja 29, 30. i 31. oktobar 2019. godine**

Predsjednik je otvorio nastavak Sedme redovne sjednice i konstatovao da postoji kvorum, te da su odsustvo sa sjednice najavili narodni poslanici: Maksim Skoko, Dalibor Stević, Andrea Dorić, Goran Selak, Spomenko Stojanović, Milica Lovrić, Miroslav Vujičić, Aleksandar Subotić, Đorđe Popović, Mirko Sovilj, Igor Crnadak, Perica Bundalo, Begija Smajić i Darko Babalj.

Na početku sjednice predsjednik je obavijestio prisutne da će se raditi u poslovnički predviđenom radnom vremenu, a da će *dan za glasanje* biti po okončanju rasprave o razmatranim tačkama dnevnog reda.

U nastavku Sedme redovne sjednice razmatrale su se preostale tačke usvojenog dnevnog reda, i to:

1. Nacrt zakona o liječenju neplodnosti postupcima biomedicinski potpomognute oplodnje;
2. Nacrt zakona o izmjenama i dopunama Zakona o dječijoj zaštiti;
3. Nacrt zakona o izmjenama i dopunama Zakona o dobrovoljnim penzijskim fondovima i penzijskim planovima;
4. Prijedlog strategije infrastrukture kvaliteta proizvoda i usluga u Republici Srpskoj za period 2019–2023. godine;
5. Prijedlog strategije za unapređenje seksualnog i reproduktivnog zdravlja u Republici Srpskoj (2019–2029. godine);
6. Prijedlog strategije za unapređenje i razvoj volontiranja u Republici Srpskoj (2019–2023.);
7. Nacrt strategije razvoja mentalnog zdravlja u Republici Srpskoj za period 2019–2029. godine;
8. Nacrt strategije za unapređivanje i zaštitu prava pripadnika nacionalnih manjina u Republici Srpskoj za period 2020–2024. godina;
9. Konsolidovani izvještaj o izvršenju Budžeta Republike Srpske za period 1. 1 – 30. 6. 2019. godine;
10. Izvještaj o analizi i planu aktivnosti po pitanju traženja nestalih, istraživanju i procesuiranju ratnih zločina;
11. *a)* Izvještaj Glavne službe za reviziju javnog sektora Republike Srpske o provedenoj finansijskoj reviziji Ministarstva trgovine i turizma Republike Srpske za period 01.01. – 31.12.2018. godine; *b)* Izvještaj Glavne službe za reviziju javnog sektora Republike Srpske o provedenoj finansijskoj reviziji Fonda zdravstvenog osiguranja Republike Srpske za period 1. 1 – 31. 12. 2018. godine; v) Izvještaj Glavne službe za reviziju javnog sektora Republike Srpske o provedenoj finansijskoj reviziji Javne ustanove „Vode Srpske“ Bijeljina za period 1. 1 – 31. 12. 2018. godine; g) Izvještaj Glavne službe za reviziju javnog sektora Republike Srpske o provedenoj finansijskoj reviziji Ministarstva rada i boračko – invalidske zaštite Republike Srpske za period 1. 1 – 31. 12. 2018. godine; d) Izvještaj Glavne službe za reviziju javnog sektora Republike Srpske o provedenoj finansijskoj reviziji JU Studentski centar „Nikola Tesla“ Banja Luka za period 1. 1 – 31. 12. 2018. godine;
12. Godišnji izvještaj Visokog sudskog i tužilačkog savjeta Bosne i Hercegovine za 2018. godinu;
13. Izbor i imenovanja.

**Ad – 11:** **Nacrt zakona o liječenju neplodnosti postupcima biomedicinski potpomognute oplodnje**

U ime predlagača uvodno izlaganje podnio je Alen Šeranić, ministar zdravlja i socijalne zaštite.

Odbor za zdravstvo, rad i socijalnu politiku je razmatrao Nacrt zakona i podnio Narodnoj skupštini izvještaj u kojem je zauzeo stav da se isti razmatra na Sedmoj redovnoj sjednici uz Zaključak da se Nacrt zakona uputi u stručnu raspravu koja će se sprovesti u roku od 60 dana.

Zakonodavni odbor i Odbor za evropske integracije i regionalnu saradnju su razmatrali Nacrt zakona i podnijeli Narodnoj skupštini izvještaje u kojima su zauzeli stavove da se isti razmatraju na Sedmoj redovnoj sjednici.

U poslaničkoj raspravi učestvovali su: Duško Ivić, Spomenka Stevanović, Valerija Lakić, Gordana Vidović, Sonja Karadžić Jovičević, Dušica Šolaja, Mirela Kajkut Zeljković, Milan Švraka, Željko Babić i Gordana Tešanović.

Zaključena je rasprava.

Završnu riječ po ovoj tački dnevnog reda dao je Alen Šeranić, ministar zdravlja i socijalne zaštite.

*U* ***danu za glasanje***, 31. oktobra 2019. godine, Narodna skupština Republike Srpske je pristupila izjašnjenju o Nacrtu zakona.

***Nacrt zakona o liječenju nepolodnosti postupcima biomedicinski potpomognute oplodnje je usvojen sa 55 glasova ''za'', nijednim ''protiv'' i nijednim ''uzdržanim''.***

Pristupilo se izjašnjavanju o ***Prijedlogu*** ***zaključka*** Odbora za zdravstvo, rad i socijalnu politiku da se Nacrt zakona uputi u stručnu raspravu u trajanju od 60 dana i **isti je usvojen sa *56 glasova ''za'', nijednim ''protiv'' i nijednim ''uzdržanim''*.**

**Ad – 12:** **Nacrt zakona o izmjenama i dopunama Zakona o dječijoj zaštiti**

U ime predlagača uvodno izlaganje podnio je Alen Šeranić, ministar zdravlja i socijalne zaštite.

Zakonodavni odbor, Odbor za zdravstvo, rad i socijalnu politiku i Odbor jednakih mogućnosti su razmatrali Nacrt zakona i podnijeli Narodnoj skupštini izvještaj u kojem su zauzeli stav da se isti razmatra na Sedmoj redovnoj sjednici.

U poslaničkoj raspravi učestvovali su: Nebojša Vukanović, Davor Šešić, Draško Stanivuković, Gordana Vidović, Jelena Trivić, Srđan Mazalica, Nedeljko Glamočak i Zoran Vidić.

Zaključena je rasprava.

Završnu riječ po ovoj tački dnevnog reda dao je Alen Šeranić, ministar zdravlja i socijalne zaštite.

*U* ***danu za glasanje***, 31. oktobra 2019. godine, Narodna skupština Republike Srpske je pristupila izjašnjenju o Nacrtu zakona.

***Nacrt zakona o izmjenama i dopunama Zakona o dječjoj zaštiti je usvojen sa 49 glasova ''za'', nijednim ''protiv'' i šest ''uzdržanih''.***

**Ad – 13:** **Nacrt zakona o izmjenama i dopunama Zakona o dobrovoljnim penzijskim fondovima i penzijskim planovima**

U ime predlagača uvodno izlaganje podnijela je Snježana Rudić, predstavnik Ministarstva finansija.

Zakonodavni odbor, Odbor za privredu i Odbor za zdravstvo, rad i socijalnu politiku su razmatrali Nacrt zakona i podnijeli Narodnoj skupštini izvještaje u kojima su zauzeli stavove da se isti razmatra na Sedmoj redovnoj sjednici.

U poslaničkoj raspravi učestvovali su: Jelena Trivić, Zoran Vidić, Ljubiša Krunić, Gordana Vidović, Tomica Stojanović, Nebojša Vukanović i Draško Stanivuković.

Zaključena je rasprava.

Završnu riječ po ovoj tački dnevnog reda dala je Snježana Rudić, predstavnik Ministarstva finansija.

*U* ***danu za glasanje***, 31. oktobra 2019. godine, Narodna skupština Republike Srpske je pristupila izjašnjenju o Nacrtu zakona.

***Nacrt zakona o izmjenama i dopunama Zakona o dobrovoljnim penzijskim fondovima i penzijskim planovima je usvojen sa 48 glasova ''za'', nijednim ''protiv'' i osam ''uzdržanih''.***

**Ad – 14:** **Prijedlog strategije infrastrukture kvaliteta proizvoda i usluga u Republici Srpskoj za period 2019–2023. godine**

U ime predlagača uvodno izlaganje podnio je Zlatan Klokić, ministar za evropske integracije i međunarodnu saradnju.

Odbor za evropske integracije i regionalnu saradnju, Odbor za privredu, Odbor za trgovinu i turizam i Odbor za praćenje stanja u oblasti penzijskog i invalidskog osiguranja su razmatrali Prijedlog strategije i podnijeli Narodnoj skupštini izvještaj u kojem su zauzeli stav da se ista razmatra na Sedmoj redovnoj sjednici.

Po ovoj tački dnevnog reda nije bilo prijavljenih za raspravu, te nije bila potrebe za završnom rječju.

*U* ***danu za glasanje***, 31. oktobra 2019. godine, Narodna skupština Republike Srpske je pristupila izjašnjenju o Odluci o usvajanju Strategije.

**Odluka o usvajanju Strategije infrastrukture kvaliteta proizvoda i usluga u Republici Srpskoj za period 2019–2023. godine je usvojena sa 48 glasova *''za'', nijednim ''protiv'' i osam ''uzdržanih''.***

**Ad – 15:** **Prijedlog strategije za unapređenje seksualnog i reproduktivnog zdravlja u Republici Srpskoj (2019–2029. godine)**

U ime predlagača uvodno izlaganje podnio je Alen Šeranić, ministar zdravlja i socijalne zaštite.

Odbor za zdravstvo, rad i socijalnu politiku je razmatrao Prijedlog strategije i podnio Narodnoj skupštini izvještaj u kojem je zauzeo stav da se ista razmatra na Sedmoj redovnoj sjednici.

U poslaničkoj raspravi učestvovali su: Milan Švraka, Ranka Perić Romić, Sonja Karadžić Jovičević, Gordana Vidović, Ljubiša Krunić, Jelena Trivić, Duško Ivić i Vlado Đajić.

Zaključena je rasprava.

Završnu riječ po ovoj tački dnevnog reda dao je Alen Šeranić, ministar zdravlja i socijalne zaštite.

*U* ***danu za glasanje***, 31. oktobra 2019. godine, Narodna skupština Republike Srpske je pristupila izjašnjenju o Odluci o usvajanju Strategije.

**Odluka o usvajanju Strategije za unapređenje seksualnog i reproduktivnog zdravlja u Republici Srpskoj (2019–2029. godine) je usvojena sa 50 glasova *''za'', nijednim ''protiv'' i šest ''uzdržanih''.***

**Ad – 16:** **Prijedlog strategije za unapređenje i razvoj volontiranja u Republici Srpskoj (2019–2023)**

U ime predlagača uvodno izlaganje podnijela je Branka Malešević, predstavnik Ministarstva porodice, omladine i sporta.

Odbor za zdravstvo, rad i socijalnu politiku i Odbor za evropske integracije i regionalnu saradnju su razmatrali Prijedlog strategije i podnijeli Narodnoj skupštini izvještaj u kojem su zauzeli stav da se ista razmatra na Sedmoj redovnoj sjednici.

U poslaničkoj raspravi učestvovali su: Draško Stanivuković, Gordana Vidović, Igor Žunić, Aleksandar Fulurija, Nebojša Vukanović, Duško Ivić i Milan Tubin.

Narodni poslanik Draško Stanivuković je podnio dva zaključka.

Zaključena je rasprava.

Završnu riječ po ovoj tački dnevnog reda dala je Branka Malešević, predstavnik Ministarstva porodice, omladine i sporta.

*U* ***danu za glasanje***, 31. oktobra 2019. godine, Narodna skupština Republike Srpske je pristupila izjašnjenju o Odluci o usvajanju Strategije i zaključaka narodnog poslanika.

***Odluka o usvajanju Strategije za unapređenje i razvoj volontiranja u Republici Srpskoj (2019-2023) je usvojena sa 48 glasova ''za'', šest ''protiv'' i nijednim ''uzdržanim''.***

**Prvi zaključak** narodnog poslanika Draška Stanivukovića sa *17 glasova ''za'', 24 ''protiv'' i 11 ''suzdržanih'',* **nije usvojen***.*

**Drugi zaključak** narodnog poslanika Draška Stanivukovića sa *13 glasova ''za'', dva ''protiv'' i 37 ''uzdržanih'',* **nije usvojen**.

**Ad – 17:** **Nacrt strategije razvoja mentalnog zdravlja u Republici Srpskoj za period 2019-2029. godine**

U ime predlagača uvodno izlaganje podnio je Alen Šeranić, ministar zdravlja i socijalne zaštite.

Odbor za zdravstvo rad i socijalnu politiku je razmatrao Nacrt strategije i Narodnoj skupštini podnio izvještaj kojim je zauzeo stav da se isti razmatra na Sedmoj redovnoj sjednici.

U poslaničkoj raspravi učestvovali su: Spomenka Stevanović, Gordana Vidović, Zoran Vidić, Draško Stanivuković, Igor Žunić, Mirko Sovilj, Sonja Karadžić Jovičević i Ranka Perić Romić.

Zaključena je rasprava.

Završnu riječ po ovoj tački dnevnog reda dao je Alen Šeranić, ministar zdravlja i socijalne zaštite.

*U* ***danu za glasanje***, 31. oktobra 2019. godine, Narodna skupština Republike Srpske je pristupila izjašnjenju o Nacrtu strategije.

***Nacrt strategije razvoja mentalnog zdravlja u Republici Srpskoj za period 2019–2029. godine je usvojen sa 49 glasova ''za'', šest ''protiv'' i nijednim ''uzdržanim''.***

**Ad – 18:** **Nacrt strategije za unapređivanje i zaštitu prava pripadnika nacionalnih manjina u Republici Srpskoj za period 2020–2024. godina**

U ime predlagača uvodno izlaganje podnijela je Slavica Lukić, predstavnik Ministarstva uprave i lokalne samouprave.

Po ovoj tački dnevnog reda nije bilo izvještaja odbora.

U poslaničkoj raspravi učestvovali su: Milan Švraka, Gordana Vidović, Draško Stanivuković, Dane Malešević i Anton Kasipović.

Zaključena je rasprava.

Završnu riječ po ovoj tački dnevnog reda dala je Slavica Lukić, predstavnik Ministarstva uprave i lokalne samouprave.

*U* ***danu za*** glasanje, 31. oktobra 2019. godine, Narodna skupština Republike Srpske je pristupila izjašnjenju o Nacrtu strategije.

***Nacrt stratgije za unapređivanje i zaštitu prava pripadnika nacionalnih manjina u Republici Srpskoj za period 2020–2024. godina je usvojen sa 48 glasova ''za'', nijednim ''protiv'' i osam ''uzdržanih''.***

**Ad – 19:** **Konsolidovani izvještaj o izvršenju Budžeta Republike Srpske za period 1. 1 – 30. 6. 2019. godine**

U ime predlagača uvodno izlaganje podnijela je Zora Vidović, ministar finansija.

Odbor za trgovinu i turizam i Odbor za finansije i budžet su razmatrali Konsolidovani izvještaj i podnijeli Narodnoj skupštini izvještaje u kojima su zauzeli stavove da se isti razmatra na Sedmoj redovnoj sjednici.

U poslaničkoj raspravi učestvovali su: Jelena Trivić, Draško Stanivuković, Nebojša Vukanović, Nedeljko Glamočak, Željka Stojičić, Tomica Stojanović i Zoran Vidić.

Zaključena je rasprava.

Završnu riječ po ovoj tački dnevnog reda dala je Zora Vidović, ministar finansija.

*U* ***danu za glasanje***, 31. oktobra 2019. godine, Narodna skupština Republike Srpske je pristupila izjašnjenju o Zaključku.

***Zaključak o usvajanju Konosolidovanog izvještaja o izvršenju budžeta Republike Srpske za period 1. 1 – 30. 6. 2019. godine je usvojen sa 47 glasova ''za'', osam ''protiv'' i nijednim ''uzdržanim''.***

**Ad – 20:** **Izvještaj o analizi i planu aktivnosti po pitanju traženja nestalih, istraživanju i procesuiranju ratnih zločina**

U ime predlagača uvodno izlaganje podnio je Milorad Kojić, direktor Republičkog centra za istraživanje rata i ratnih zločina i traženje nestalih lica.

Odbor za boračko-invalidsku zaštitu je razmatrao Izvještaj i Narodnoj skupštini podnio izvještaj u kojem je zauzeo stav da se isti razmatra na Sedmoj redovnoj sjednici.

U poslaničkoj raspravi učestvovali su: Senad Bratić, Miladin Stanić, Tomica Stojanović, Igor Žunić, Milan Tubin, Dragoslav Kabić i Nebojša Vukanović.

Zaključena je rasprava.

Završnu riječ po ovoj tački dnevnog reda dao je Milorad Kojić, direktor Republičkog centra za istraživanje rata i ratnih zločina i traženje nestalih lica.

*U* ***danu za glasanje***,31. oktobra 2019. godine, Narodna skupština Republike Srpske je pristupila izjašnjenju o Zaključku.

***Zaključak o usvajanju Izvještaja o analizi i planu aktivnosti po pitanju traženja nestalih, istraživanju i procesuiranju ratnih zločina je usvojen sa 54 glasa ''za'', nijednim ''protiv'' i nijednim ''uzdržanim''.***

**Ad – 21:** ***a)* Izvještaj Glavne službe za reviziju javnog sektora Republike Srpske o provedenoj finansijskoj reviziji Ministarstva trgovine i turizma Republike Srpske za period 1. 1 – 31. 12. 2018. godine; *b)* Izvještaj Glavne službe za reviziju javnog sektora Republike Srpske o provedenoj finansijskoj reviziji Fonda zdravstvenog osiguranja Republike Srpske za period 1.1 – 31. 12. 2018. godine; v) Izvještaj Glavne službe za reviziju javnog sektora Republike Srpske o provedenoj finansijskoj reviziji Javne ustanove „Vode Srpske“ Bijeljina za period 1. 1 – 31. 12. 2018. godine; g) Izvještaj Glavne službe za reviziju javnog sektora Republike Srpske o provedenoj finansijskoj reviziji Ministarstva rada i boračko – invalidske zaštite Republike Srpske za period 1. 1 – 31. 12. 2018. godine; d) Izvještaj Glavne službe za reviziju javnog sektora Republike Srpske o provedenoj finansijskoj reviziji JU Studentski centar „Nikola Tesla“ Banja Luka za period 1. 1 – 31. 12. 2018. godine**

U ime predlagača uvodno izlaganje podnio je Jovo Radukić, glavni revizor Glavne službe za reviziju javnog sektora Republike Srpske.

Odbor za trgovinu i turizam je razmatrao Izvještaj Glavne službe za reviziju javnog sektora Republike Srpske o provedenoj finansijskoj reviziji Ministarstva trgovine i turizma Republike Srpske za period 1. 1 – 31. 12. 2018. godine i Narodnoj skupštini podnio Izvještaj u kojem je zauzeo stav da se isti razmatra na Sedmoj redovnoj sjednici.

Odbor za zdravstvo rad i socijalnu politiku je razmatrao Izvještaj Glavne službe za reviziju javnog sektora Republike Srpske o provedenoj finansijskoj reviziji Fonda zdravstvenog osiguranja Republike Srpske za period 1. 1 – 31. 12. 2018. godine i Narodnoj skupštini podnio izvještaj kojim je zauzeo stav da se isti razmatra na Sedmoj redovnoj sjednici.

U poslaničkoj raspravi učestvovali su: Milan Švraka, Tomica Stojanović, Jelena Trivić, Zoran Vidić, Davor Šešić, Nebojša Vukanović, Draško Stanivuković, Miladin Stanić i Ranka Perić Romić.

Klub poslanika SDS je podnio Zaključak.

Zaključena je rasprava.

Završnu riječ po ovoj tački dnevnog reda dao je Jovo Radukić, glavni revizor Glavne službe za reviziju javnog sektora Republike Srpske.

*U* ***danu za glasanje***, 31. oktobra 2019. godine, predsjednik je konstatovao da se o navedenim izvještajima ne izjašnjava, već ih je Narodna skupština Republike Srpske primila k znanju.

Narodna skupština Republike Srpske je pristupila izjašnjenju o Zaključku Kluba poslanika SDS.

**Zaključak** Kluba poslanika SDS sa *osam glasova ''za'', jednim ''protiv'' i 45 ''uzdržanih'',* **nije usvojen**.

**Ad – 22: Godišnji izvještaj Visokog sudskog i tužilačkog savjeta Bosne i Hercegovine za 2018. godinu**

U ime predlagača uvodno izlaganje podnio je Milan Tegeltija, predsjednik Visokog sudskog i tužilačkog savjeta Bosne i Hercegovine.

Odbor za boračko-invalidsku zaštitu je razmatrao Godišnji izvještaj i Narodnoj skupštni podnio izvještaj u kojem predlaže da se isti razmatra na Sedmoj redovnoj sjednici.

U poslaničkoj raspravi učestvovali su: Nebojša Vukanović, Draško Stanivuković, Gordana Vidović, Dušica Šolaja, Miladin Stanić, Tomica Stojanović i Ivanka Marković.

Zaključena je rasprava.

Završnu riječ po ovoj tački dnevnog reda dao je Milan Tegeltija, predsjednik Visokog sudskog i tužilačkog savjeta Bosne i Hercegovine.

*U* ***danu za glasanje***, 31. oktobra 2019. godine, predsjednik je konstatovao da se o navedenom Godišnjem izvještaju ne izjašnjava, već ga Narodna skupština prima k znanju.

**Ad – 23:** **Izbor i imenovanja**

Po ovoj tački dnevnog reda nije bilo prijedloga za razmatranje.

Nastavak Sedme redovne sjednice je okončan, te se prešlo u ***dan za glasanje*.**

U ***danu za glasanje***, 31. oktobra 2019. godine, odsutni su bili sljedeći narodni poslanici: Maksim Skoko, Dalibor Stević, Srđan Todorović, Đorđe Popović, Spomenko Stojanović, Nataša Stevanović, Milan Radović, Krsto Jandrić, Sonja Karadžić Jovičević, Ljubiša Krunić, Igor Crnadak, Perica Bundalo, Begija Smajić, Darko Babalj, Darko Mitrić, Dragan Galić, Milenko Vićanović, Željko Babić, Branko Butulija, Nedeljko Glamočak, Edin Ramić, Senad Bratić, Dane Malešević i Nebojša Vukanović.

Ovim je okončan rad po dnevnom redu Sedme redovne sjednice Narodne skupštine Republike Srpske.

Sastavni dio ovog zapisnika je tonski zapis Sedme redovne sjednice Narodne skupštine Republike Srpske.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Nebojša Zgonjanin Nedeljko Čubrilović***